Дипломатически спектър - Денят на Русия се отбеляза тържествено в София
На 8 юни Н. Пр. г-н Юрий Николаевич Исаков, извънреден и пълномощен посланик на Руската Федерация в Република България, и неговата съпруга Людмила дадоха прием в посолството по повод националния празник на страната.
На него те посрещнаха посланици, министри, дипломати, депутати, ветерани, представители на държавната администрация и на руската диаспора у нас, многобройни приятели на Русия от всички сфери на обществения живот.
На приема Духовият оркестър към Академията на МВР, с диригент Александър Иванов, изпълни химните на Русия и България. След което зарадва гостите с други музикални произведения. За доброто настроение на празника спомогна и група „Грамофон“. Присъстващите на тържеството имаха възможност да се насладят на традиционни руски ястия и питиета.
Денят на Русия - 12 юни, е държавен празник на Руската Федерация. На тази дата през 1990 г. Първият конгрес на народните депутати на Руската Федерация приема Декларация за суверенитета на Русия. На същия ден през следващата година се провеждат първите демократични избори за президент. През 1994 г., с указ на президента Борис Елцин, 12 юни е обявен за Ден на държавния суверенитет, а от 2001 г. започва да се нарича Ден на Русия и става национален празник.
Снимките са предоставени от посолството на Руската федерация в Република България. Фотограф: Ромео Чолаков
http://diplomaticspectrum.com/bg/%D0%BF%D1%80%D0%B8%D0%B5%D0%BC%D0%B8/422-%D0%B4%D0%B5%D0%BD%D1%8F%D1%82-%D0%BD%D0%B0-%D1%80%D1%83%D1%81%D0%B8%D1%8F-%D1%81%D0%B5-%D0%BE%D1%82%D0%B1%D0%B5%D0%BB%D1%8F%D0%B7%D0%B0-%D1%82%D1%8A%D1%80%D0%B6%D0%B5%D1%81%D1%82%D0%B2%D0%B5%D0%BD%D0%BE-%D0%B2-%D1%81%D0%BE%D1%84%D0%B8%D1%8F.html#sigFreeIde7b2e20793